Dona'm les entitats que hi ha en el següent text:
Igual com va passar a Rússia i a Iugoslàvia hi ha gent que ja hauria de preguntar-se si podrà haver-hi mai una democràcia real sense que Espanya es trenque i el seu nacionalisme siga derrotat
Molt invisible no ho és. I per tant no estic massa d’acord amb la definició que n’ha fet. Però en canvi valore que el president de la Generalitat s’adone –i remarque amb preocupació– de l’existència de ‘un procés’, que no és precisament el procés d’independència sinó tot el contrari. Ximo Puig està enfadat per aquesta equiparació cada vegada més constant entre Madrid i Espanya. I per moments em recorda Pasqual Maragall. Maragall es va enfadar per la mateixa raó però ho va veure venir des de molt abans. Segurament perquè aquestes coses es veuen millor des de Barcelona que no des de València…
El president Puig va parlar ahir a Madrid, on encara va tenir la santa moral d’assistir a la militarada monàrquica del tenebrós dia de la Hispanitat. I ho va fer per avisar que ‘el procés invisible és tan contraproduent com el procés català’. S’entén, supose, que això del ‘procés invisible’ és la definició que ell proposa per a identificar la crispació nacionalista espanyola i la simbiosi cada vegada més clara entre ser espanyol i ser de Madrid. I que per això el president va prosseguir la frase dient: ‘Espanya ha de ser un espai de convivències i d’igualtat, més enllà de l’essencialisme identitari. Madrid és Espanya però Espanya és molt més que Madrid.’
Rússia : Entitat_Geopolítica, Iugoslàvia : Entitat_Geopolítica, Espanya : Entitat_Geopolítica, Generalitat : govern, Ximo Puig : polític, Madrid : Entitat_Geopolítica, Pasqual Maragall : polític, Maragall : polític, Barcelona : Entitat_Geopolítica, València : Entitat_Geopolítica, Puig : polític, dia de la Hispanitat : esdeveniment